Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 340/10/4401	Komárno, 27.6.2012
EEČ : 2-30-120-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e, odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Komárno
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX XXXXX, Slovensko
v dobe od 10.7.2009 do 31.8.2010 v XXXXX na XXXXX si prisvojil cudziu vec, ktorej odber podlieha spoplatneniu na základe osobitného predpisu tým, že hoci dňom 10.7.2009 došlo na odbernom mieste s číslom plynomeru XXXXX so stavom meradla 1 765 m3 zo strany XXXXX k vypovedaniu zmluvy o odbere zemného plynu, napriek tomu do dňa 31.8.2010, kedy došlo k demontáži meradla so stavom počítadla 10 927 m3, naďalej  odoberal plyn za použitia plynového kotla zn. Junkers, pričom overovacie a zabezpečovacie značky neboli porušené, čím spôsobil spoločnosti XXXXX škodu vo výške 4 819,54 €.

lebo je trestné stíhanie neprípustné podľa § 9 odsek 1 písmeno d
Odôvodnenie:
Policajt uznesením zo dňa 17. augusta 2011 podľa § 206 ods.1 Trestného poriadku vzniesol  obvinenie XXXXX pre prečin krádeže podľa § 212 ods.2 písm. e), ods.3 písm. a) Trestného zákona na tom skutkovom základe, ako je to uvedené vo výrokovej časti tohto uznesenia.   

Vykonaným dokazovaním, a to výsluchom splnomocneného zástupcu poškodenej spoločnosti  XXXXX, svedkov XXXXX a XXXXX, zabezpečením znaleckého posudku za účelom ustálenia výšky spôsobnej škody, ako aj zabezpečenými listinnými dôkazmi bolo dostatočne preukázané, že skutok sa stal, vykazuje zákonné znaky stíhaného trestného činu a že ho spáchal obvinený XXXXX.

V priebehu trestného stíhania bolo zistené, že obvinený XXXXX dňa 8. júna 2012 zomrel.
       
Podľa § 9 odsek 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

	Podľa § 215 odsek 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Z uvedeného dôvodu bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Szilvia Töltésy
prokurátorka